# Personificación nacional

| Personificación nacional |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
figura estilística  |
|  Subclase de
prosopopea símbolo nacional  |
|  Lista do elemento
lista de personificacións nacionais  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/064h2s  |

 |

 |
| Wikidata C:Commons |

Breogán, **personificación nacional** de Galicia
Unha **personificación nacional** é a antropomorfización dunha nación, que pode aparecer tanto en caricaturas editoriais como en selos, moedas, propaganda, documentos oficiais etc. Estas personificacións son utilizadas polas súas respectivas nacións para exaltaren características, valores e virtudes propias do país.

Algunhas personificacións temperás no mundo occidental tendían a ser manifestacións nacionais que tiñan aspecto de nai ou de guerreira, e con frecuencia tomaban o nome latino da antiga provincia romana que simbolizaban, como Hispania, Britannia, Germania ou Helvetia.

## Historia

Cartel da guerra civil española coa aperta entre Marianne e Hispania, senllas **personificacións nacionais** de Francia e España
As alegorías como personificación nacional con forma de muller xurdiron xa na Antiga Grecia. De feito, malia non quedar mostra ningunha, sábese que houbo xa relevos e estatuas en Grecia que representaban a Hellas —a alegoría de Grecia— a pesar de estar daquela a rexión dividida en polis. Seguramente a crearon ao asumiren a súa historia e cultura comúns fronte aos persas durante as guerras médicas. Roma continuou este costume, sobre todo na numismática, cuñando moedas de alegorías que representaban a Roma, Constantinopla ou as provincias romanas, como Hispania, Britania, Galia etc.[*Cómpre clarificar*]

Algunhas destas alegorías seguiron aparecendo na Idade Media e na Idade Moderna, aínda que o seu esplendor se produciu durante o movemento artístico do romanticismo, que se deu no século XIX. Mesmo nacións que carecían destas alegorías con base histórica acabaron por inventalas. O romanticismo propugnaba unha volta á orixe das nacións; ollaba o pasado con certa nostalxia, tanto a Idade Antiga como o medievo, e isto trouxo como consecuencia un desenvolvemento artístico en todo o relativo ao pasado das nacións, co fin de exacerbar o nacionalismo.

As personificacións nacionais foron un instrumento dos gobernos para a propaganda en tempos de guerra e para acrecentar o sentimento de pertenza e orgullo nacional entre a poboación. En prazas e rúas de toda Europa erguéronse estatuas de personificacións de antigas provincias romanas ou inventadas *ad hoc*; algunhas protagonizaban poemas ou mesmo himnos, como Britannia na canción patriótica *Rule, Britannia!*.

Algunhas destas figuras caeron no esquecemento ou se abandonaron polo auxe do fascismo nalgúns países e a súa posterior derrota na segunda guerra mundial, como foi o caso de Austria.

Estas personificacións nacionais adoitan ser figuras femininas. Ás veces aparecen como unha nai e outras como unha guerreira —ou como unha valquiria nas alegorías escandinavas— defendendo o seu pobo. Noutros casos as personificacións son figuras masculinas, como no caso do Tío Sam, nos EEUU, ou John Bull, en Inglaterra. Moitas nacións tamén dispoñen dunha representación animal, como é o caso de Rusia co oso ruso. Por último, existe outro tipo de personificacións que caracterizan o cidadán medio dun país, como Ze Povinho (Portugal) ou Deutscher Michel (Alemaña), que na súa maioría adoitan corresponder a figuras tamén masculinas.

## Personificacións por país ou territorio

Na lista que se engade a seguir inclúense, á parte das personificacións dunha nación de forma antropomorfa, tamén certos personaxes lendarios (non históricos) fundadores dunha nación, ademais de representacións dunha nación con forma de animal e as personificacións do cidadán medio dun país.

| País | Imaxe | Personificación | Animal alegórico |
| --- | --- | --- | --- |
|  Azerbaidján |  | Koroghlu. |  |
|  Albania |  | Nai Albania (albanés: *Nëna Shqipëri*). | Aguia bicéfala. |
|  Alemaña |  | Germania; Deutscher Michel. | Aguia federal alemá. |
|  Armenia |  | Nai Armenia (armenio: *Մայր Հայաստան*, *Mayr Hayasdan*). |  |
|  Arxentina  |  | Diversas alegorías ao estilo da Marianne, mais sen nome propio; Martín Fierro. |  |
|  Australia |  | O raparigo de Manly (en inglés: *Little Boy from Manly*)*.* | Canguro boxeador. |
|  Austria |  | Austria. | Aguia bicéfala. |
|  Bangladesh |  | Nai Bengal ou Bangamata (bengalí: *বঙ্গমাতা*). | Tigre de Bengala. |
|  Bélxica |  | Bélxica (francés: *La Belgique*; latín: *Belgica*). | Leo Belgicus. |
|  Bolivia |  |  | Cóndor. |
|  Brasil |  | Efixie da República (portugués: *Efígie da República*). |  |
|  Bulgaria |  | Nai Bulgaria. |  |
|  Camboxa |  | Preah Thong; Neang Neak. |  |
|  Canadá |  | Johnny Canuck; Le Vieux de '37 (no Quebec). | *Castor canadiensis*. |
|  Chile |  | El Roto; El Huaso; La Carmela; Doña Juanita. | Cóndor; huemul. |
|  China |  | Emperador de Xade (chinés: *玉皇*; pinyin: *Yù Huáng* ou *玉帝*, '**Yù Dì'**). | Dragón chinés. |
|  Colombia |  | Juan Valdez. | Cóndor; oso de anteollos. |
|  Corea do Sur |  | Dangun (hangul: *단군*); Ungnyeo (hangul: *웅녀 / 熊 女*); Yangban (hangul: *양반*). | Tigre siberiano. |
|  Cuba |  | Don Liborio. |  |
|  Dinamarca |  | Nai Dinamarca (dinamarqués: *Mor Danmark*), Holger Danske. |  |
|  Ecuador |  |  | Cóndor. |
|  Emiratos Árabes Unidos |  |  | Falcón de Quraish. |
|  Eslovaquia |  | Juraj Jánošík. |  |
|  Eslovenia |  | Kranjski Janez; Peter Klepec. |  |
|  España |  | Hispania. | León Hispano; Touro de Osborne. |
|  Estados Unidos |  | Estatua da Liberdade, Tío Sam, Johnny Reb, Columbia. | Pigargo de cabeza branca. |
|  Exipto |  | Nai do Mundo (*Om El Donia*). | Aguia de Saladino. |
|  Filipinas |  | Juan dela Cruz; Ináng Bayan. | Aguia filipina. |
|  Finlandia |  | A Dama de Finlandia (finés: *Suomi-neito*). |  |
|  Francia |  | Marianne; Galia; Xoana de Arco. | Galo. |
|  Galicia |  | Breogán. |  |
|  Grecia |  | Hellas (grego: *Ἑλλάς*). | Moucho de Atenea; Fénix. |
|  Haití |  | Ezili Dantor; Catherine Flon. |  |
|  Hungría |  | Señora de Hungaria. |  |
|  Iemen |  |  | Aguia de Saladino. |
|  India |  | Nai India (hindi: *Bhārat Mātā*). | Tigre de Bengala; elefante indio. |
|  Indonesia |  | Nai Terra (indonesio: *Ibu Pertiwi*). |  |
|  Irán |  | Rostam (persa: رستم‎). | León e sol. |
|  Iraq |  |  | Aguia de Saladino. |
|  Irlanda |  | Ériu; Hibernia; Fódla; Kathleen Nin Houlihan (irlandés: *Caitlín Ní Uallacháin*). |  |
|  Islandia |  | A Dama das Montañas (islandés: *Fjallkonan*). |  |
|  Israel |  | Srulik (hebreo: *שרוליק*). |  |
|  Italia |  | Italia torreada (italiano: *Italia turrita*). |  |
|  Kirguizistán |  | Manas. |  |
|  Kenya |  | Wanjiku. |  |
|  Kuwait |  |  | Falcón de Quraish. |
|  Lituania |  | Lituania (lituano: *Lietuva*). |  |
|  Macedonia do Norte |  | Nai Macedonia. |  |
|  Malaisia |  | Hang Tuah. | Tigre de Malaisia. |
|  Malta |  | Melita. |  |
|  Marrocos |  |  | León do Atlas. |
|  México |  | Diversas alegorías ao estilo da Marianne, mais sen nome propio. | A aguia e a serpe. |
|  Montenegro |  | Nai Montenegro (montenegrino: *Majko naša Crna Goro*). |  |
|  Nicaragua |  | Güegüense. |  |
|  Noruega |  | Nai Noruega (noruegués; *Mor Norge*); Ola Nordmann; Nór. |  |
|  Nova Zelandia |  | Zealandia. | Kiwi. |
|  O Salvador |  | Divino Salvador do Mundo. |  |
|  Países Baixos |  | Doncela neerlandesa (neerlandés: *Nederlandse Maagd);* Hans Brinker. | Leo Belgicus. |
|  Palestina |  | Handala (árabe: حنظلة). | Aguia de Saladino. |
|  Paquistán |  | Pāk Wātān. |  |
|  Perú |  | Nai Patria (castelán: *Madre Patria*); Chalán. | Vicuña. |
|  Polonia |  | Polonia; Lech. | Aguia branca. |
|  Portugal |  | Zé Povinho; Efixie da República; Galo de barcelos; Anxo de Portugal; Lusitania. |  |
|  Reino Unido |  | Britania (Reino Unido); John Bull (Inglaterra); Nai Gales (Gales; en galés: *Mam Cymru*). | León e unicornio (Iglaterra e Escocia); dragón (Gales). |
|  República Checa |  | Čechie; Czech Vaišek; O bo soldado Švejk. | León con dúas colas. |
|  República Dominicana |  | Conchoprimo. |  |
|  Romanía |  | România. |  |
|  Rusia |  | Nai Rusia (ruso: *Матушка Россия*, *Matushka Rossiya*). | Oso ruso; aguia bicéfala. |
|  Serbia |  | Nai Serbia (serbio: *Мајка Србија*); Doncela de Kósovo (serbio: Косовка девојка, *Kosovka devojka*). | Aguia bicéfala. |
|  Singapur |  |  | Merlion. |
|  Siria |  |  | Falcón de Quraish. |
|  Sri Lanka |  | Nai Sri lanka (cingalés: ශ්‍රී ලංකා මාතා, *Śrī Laṁkā Mātā*) |  |
|  Suecia |  | Nai Svea (sueco: *Moder Svea*)*.* |  |
|  Suíza |  | Helvetia. |  |
|  Suriname |  | Nai Surinam (sranan tongo: *Mama Sranan*). |  |
|  Tailandia |  | Phra Siam Devadhiraj (tailandés: *พระสยามเทวาธิราช*); Tailandia. | Elefante branco. |
|  Ucraína |  | Berehynia (ucraíno: *Береги́ня*); Cosaco Mamai (ucraíno: *Козак Мамай*). |  |
|  Unión Europea |  | Europa; Europa Regina. |  |
|  Uruguai |  | Diversas alegorías ao estilo da Marianne, mais sen nome propio. |  |
|  Venezuela |  | Juan Bimba; María Lionza. |  |
|  Vietnam |  | O Catro Inmortais (vietnamita: *Tứ bất tử*). |  |
|  Xapón |  | Guerreiro divino Jinmu; Samurai. |  |
|  Xeorxia |  | San Xurxo de Capadocia; Nai Xeorxia (xeorxiano: *ქართლის დედა*, *Kartlis Deda*). |  |

### Nacións ou entidades nacionais extintas

| País | Imaxe | Personificación | Animal alegórico |
| --- | --- | --- | --- |
|  Antiga Cartago |  | Dido. |  |
|  Antiga Roma |  | Deusa Roma (latín: *Dea Roma*); Rómulo e Remo | Aguia romana; Luperca. |
|  Cidade Libre de Frankfurt |  | Francofurtia. |  |
|  Cidade Libre de Hamburgo |  | Hammonia. |  |
|  Ducado de Braunschweig |  | Brunonia. |  |
|  Ducado de Franconia |  | Franconia. |  |
|  Estados Confederados de América |  | Johnny Reb. |  |
|  Imperio Bizantino |  |  | Aguia bicéfala. |
|  Imperio Etíope |  |  | León de Xudá. |
|  Reino de Prusia |  | Borussia. | Aguia negra. |
|  Reino de Baviera |  | Bavaria. |
|  Reino de Francia |  | Galia. | Galo. |
|  Reino de Xudá |  |  | León de Xudá. |
|  Reino de Saxonia |  | Saxonia. |  |
|  Reino de Wurtemberg |  | Wurttembergia. |  |
|  República de California |  |  | Oso pardo. |
|  República de Venecia |  |  | León de San Marcos. |
|  Sacro Imperio Romano Xermánico |  | Germania. | Aguia bicéfala. |
|  Unión Soviética |  | Nai Rusia. | Oso. |

### Cidades alemás con alegoría

Alemaña debido a que se unificou co movemento do romanticismo xa en pleno pulo, creou, á parte de Germania algunhas personificacións relacionadas con antigos reinos, ducados ou cidades libres independentes antes da súa unificación (recóllense na táboa anterior). Un claro exemplo é Baviera, coa súa alegoría Bavaria, que aínda que segue existindo como Estado federado alemán xa non é independente. Mesmo algunhas cidades que nunca foron cidades libres chegaron a crear a súa propia personificación, como é o caso de Berlín e a súa Berolina.

## Notas

## Véxase tamén

### Outros artigos

* Nación
* Bandeira
* Símbolo nacional
* Himno nacional

### Bibliografía

* Barber, K. (2007). *Only in Canada You Say: A Treasury of Canadian Language*. Oxford University Press Canadá. ISBN 9780195427073
* Berger, S. et al. (2013). *Narrating The Nation: Representations in History, Media and the Arts*. Berghahn Books. ISBN 978-0-85745-412-6
* Cornis-Pope, M.; Neubauer, J. (2010). *History of the literary cultures of East-Central Europe*. Vol. IV. John Benjamins Pub.ISBN 978-90-272-3458-2
* Davison, G. (1998). En *The Oxford Companion to Australian History* (1998). Páxina 395. ISBN 0-19-553597-9
* Denkler, H. (1971). *Der deutsche Michel. Reolutionskomödien der Achtundvierziger*. Stuttgart. Philipp Reclam.
* Friedman, E. J. (2010). *Unfinished Transitions: Women and the Gendered Development of Democracy in Venezuela, 1936-1996*. Penn State Press. ISBN 978-0-271-04259-6
* Gossman, L. (2007). *Making of a Romantic Icon: The Religious Context of Friedrich Overbeck's 'Italia und Germania'.* American Philosophical Society. ISBN 0-87169-975-3
* Hanway, N. (2003). *Embodying Argentina: Body, Space and Nation in 19th Century Narrative*. McFarland. ISBN 978-0-7864-8245-0
* Hicks, T. A. (2006). *Uncle Sam*. Marshall Cavendish. Marshal Cavendish. Nova York. ISBN 978-0761421375
* Hoare, T. D. (2004). *Thailand: A Global Studies Handbook*. ABC-CLIO. ISBN 978-1-85109-685-5
* Hobsbawm, E.; Ranger, T. (1983). *The Invention of Tradition*. Cambridge.
* Kriz, K. et al. (2012). *Understanding Different Geographies*. Springer Science & Business Media. ISBN 978-3-642-29769-4.
* Lewin, E. (2012). *National Resilience During War: Refining the Decision-making Model*. Lexington Books. ISBN 978-0-7391-7458-6
* Maíz, R. (1996). "Nación de Breogán: oportunidades políticas y estrategias enmarcadoras en el movimiento nacionalista gallego". En *Revista de Estudios Políticos (Nueva Época)*. Nº 92. Abril-xuño. Páxinas 33-75.
* Minahan, J. B. (2009). *The Complete Guide to National Symbols and Emblems*. Greenwood. ISBN 978-0313344961
* Neijmann, D. L. (2006). *A History of Icelandic Literature*. Vol. 5. University of Nebraska Press. 2006. ISBN 978-0-8032-3346-1
* O'Rourke Murphy, M.; MacKillop, J. (1987). *An Irish Literature Reader. Poetry, Prose, Drama*. Syracuse University Press. 2ª ed. ISBN 0-8156-3046-8
* Rengifo, A. X. et al. (2008). "Reconocimiento, identificación y sentido de pertenencia de un público objetivo hacia una marca determinada, estudio de caso: Marca Juan Valdez". Universidad Autónoma de Occidente. Santiago de Cali.
* "Santa Cruz, N. (2004). *Obras Completas II. Investigación (1958-1991)*. Libros en red.
* Schlereth, T.J. (1992). "Columbia, Columbus, and Columbianism". En *The Journal of American History*. Vol. 79. Nº 3. Páxina 939.
* Singh, A. et al. (2016). *Revisiting India's Partirion. New Essays on Memory, Culture, and Politics*. Lexington Books. ISBN 9781498531047
* Smith, A. C. (2003). "Athenian Political Art from the Fifth and Fourth Centuries BCE: Images of Political Personifications Arquivado 02 de xuño de 2020 en Wayback Machine.". En *Demos: Classical Athenian Democracy*. 18 de xaneiro.
* Stirling, K. (2001). "The Image of the Nation as a Woman in Twentieth Century Scottish Literature: Hugh MacDiarmid, Naomi Mitchison, Alasdair Gray". Tese de doutoramento. Universidade de Glasgow.
* Streckfuss, D. (2010). *Truth on Trial in Thailand: Defamation, Treason, and Lèse-Majesté*. Routledge. ISBN 978-1-136-94202-0.
* Taylor, M. (1992). "John Bull and the Iconography of Public Opinion". En *Past & Present.* 134, 93-128.
* Van der Heijden, H. A. M. (2006). *Leo Belgicus: An Illustrated and Annotated Carto-bibliography.* Alphen aan den Rijn. Canaletto, Groningue. 2ª ed. ISBN 9789064696442